Sepak takraw

Ang Sepak takraw, o Sepaktakraw, maoy usa ka dula sa tim sa Southeast Asia . Kini giduwa gamit ang bola nga hinimo sa uway o plastik pakigbatok sa duha ka grupo nga gi apilan og duha ngadto sa upat ka magduduwa sa usa ka korte nga susama sa usa ka korte sa badminton . Su sama kini sa volleyball ug footvolley sa paggamit niini og bola nga rattan ug ang mga magduduwa mogamit lamang sa ilang mga tiil, tuhod, abaga, dughan, ug ulo aron hikapon ang bola. Ang sepak takraw sagad gitawag nga kombinasyon sa volleyball, tungod sa paggamit niini og net, ug association football, kay ang mga magduduwa mogamit sa ilang mga tiil. Ang modernong bersyon sa naturang isport gipaila, gipalambo, ug gi-estandardize kaniadtong 1960 sa dihang ang mga opisyal gikan sa Malaysia, Singapore, Thailand, ug Myanmar nagkita sa Kuala Lumpur aron magkauyon sa usa ka ngalan ug estandard nga mga lagda alang niini. Nailhan kini kaniadto nga Sepak Raga Jaring ug unang gi-eksibit nga duwa sa Penang niadtong 1945. Gipaila kini sa 1965 Southeast Asian Peninsular Games sa Kuala Lumpur isip usa ka pangmedalya nga kompetisyon. Ang sepak takraw gikonsiderar nga nasudnong duwa sa Malaysia. Ang sepak takraw gidumala sa tibuok kalibotan sa International Sepaktakraw Federation (ISTAF), natarung kaniadtong 1988, nga maoy responsable sa dagkong internasyonal nga mga torneyo apil ang ISTAF SuperSeries ug ISTAF World Cup, Khir Johari Cup sa Malaysia, ug King Cup sa Thailand. Ang sepak takraw susama sa lumad nga mga duwa nga nailhang sepak raga sa Malaysia ug Indonesia; takraw sa Thailand; chinlone sa Myanmar; sipa sa Pilipinas; lataw sa Laos; sek dai sa Cambodia ug cầu mây sa Vietnam. Giangkon susama sab nga kini may kalabutan sa cuju sa China, jegichagi sa Korea, ug kemari sa Japan.